Vsebina

# Tortni grafikon

Vrsto grafikona lahko izberete na prvi strani Čarovnika za grafikone.

Za dostop do tega ukaza ...

#### Iz menijske vrstice:

Izberite Vstavi – Grafikon – Vrsta grafikona – Tortni.

#### Iz vmesnika zloženke v zavihkih:

Izberite Vstavi – Grafikon – Vrsta grafikona – Tortni.

#### Iz orodnih vrstic:

Vstavi grafikon

– nato v Čarovniku za grafikone izberite Vrsta grafikona – Tortni.

## Tortni

Tortni grafikon prikaže vrednosti kot izseke celotnega kroga. Dolžina loka ali površina vsakega izseka je sorazmerna z njegovo vrednostjo.

Tortni: ta podvrsta pokaže izseke kot obarvane površine celotne torte, le za en stolpec podatkov. V ustvarjenem grafikonu lahko kliknete in povlečete kateri koli izsek, da ga ločite od preostanka torte ali pridružite nazaj.

Razkosani tortni: ta podvrsta prikaže že medsebojno ločene izseke. V ustvarjenem grafikonu lahko kliknete in povlečete kateri koli izsek, da ga pomaknete vzdolž polmera torte.

Kolobarni: ta podvrsta lahko prikaže več stolpcev podatkov. Vsak stolpec podatkov je prikazan v obliki kolobarja z luknjo na sredini, kjer je lahko prikazan naslednji stolpec podatkov. V ustvarjenem grafikonu lahko kliknete in povlečete zunanji izsek ali ga pomaknete vzdolž polmera kolobarja.

Razkosani kolobarni: ta podvrsta prikazuje zunanje sektorje, ki so že ločeni od preostanka kolobarja. V ustvarjenem grafikonu lahko kliknete in povlečete kateri koli zunanji sektor in ga tako pomaknete vzdolž žarka iz središča kolobarja.

Stolpčni grafikon rezine: ta podvrsta prikazuje tortni grafikon na levi, kjer so zadnji trije vnosi v podatkovnem stolpcu agregirani kot »kompozitni« sektor. Slednji je razdelan v stolpčnem grafikonu na desni strani.

Tortni grafikon torte: ta podvrsta prikazuje tortni grafikon na levi, kjer so zadnji trije vnosi v podatkovnem stolpcu agregirani kot »kompozitni« sektor. Slednji je razdelan kot še en tortni grafikon na desni strani.

Podobne teme

Vstavljanje grafikonov

Čarovnik za grafikone – Vrsta grafikona

Čarovnik za grafikone – Obseg podatkov

Čarovnik za grafikone – Niz podatkov

Čarovnik za grafikone – Elementi grafikona